b'\n_START_ARTICLE_\nSinclair Lewis\n_START_SECTION_\nTalambuhay\n_START_PARAGRAPH_\nIpinanganak siya sa Saulk Centre, Minnesota noong 1885.  Naging palabasa si Lewis noong bata pa lamang, at nagsimulang magsulat ng poesya noong panahon ng kaniyang pagbibinata.  Makaraang mag-aral sa Akademyang Oberlin, pumasok siya sa Yale noong 1903.  Nakapagambag siya ng mga kuwento at tula sa mga magasing pampanatikan habang nasa kolehiyo.  Nagsulat rin siya para sa Journal and Carrier ng New Haven, at nakatanggap ng trabaho sa New York, bilang katulong na patnugot para sa Transatlantic Tales bago pumunta sa Panama para maghanap-buhay sa ginagawang kanal na pansasakyang-dagat doon.  Bumalik siya sa Yale at nakapagtapos noong 1908._NEWLINE_Naging tagapagbasa siya ng mga manuskrito sa New York para sa kompanyang Frederick A. Stokes.  Noong 1914, naging patnugot siya para sa kompanyang George H. Doran._NEWLINE_Noong taon din ng 1914, nakaisang-dibdib ni Lewis si Grace Hegger, ngunit sumailalim ng diborsiyo noong 1928.  Makaraan ang paghihiwalay, sa taon ding ito, nagpagkasal naman si Lewis kay Dorothy Thompson, isa ring manunulat.  Muling dumanas ng diborsiyo si Lewis noong 1942._NEWLINE_Namalagi siya sa Europa noong mga huling panahon ng kaniyang buhay.  Sumakabilang-buhay si Lewis habang nasa Roma noong 1951.'